Source: http://docplayer.fi/19417884-Unionin-tuomioistuin-kokoonpano-toimivalta-ja-oikeudenkayntimenettely.html
Timestamp: 2018-10-17 14:47:09+00:00
Document Index: 22684356

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin\n']

Unionin tuomioistuin. Kokoonpano, toimivalta ja oikeudenkäyntimenettely - PDF
Download "Unionin tuomioistuin. Kokoonpano, toimivalta ja oikeudenkäyntimenettely"
1 Unionin tuomioistuin Kokoonpano, toimivalta ja oikeudenkäyntimenettely
2 Yhteisen Euroopan rakentamiseksi eräät valtiot (tällä hetkellä 28) ovat tehneet keskenään Euroopan yhteisöjen ja sen jälkeen Euroopan unionin perustamissopimukset, joissa määrätään toimielimistä, jotka antavat määrättyjä aloja koskevia oikeussäännöksiä. Lissabonin sopimuksen tultua voimaan Euroopan unionista tuli oikeushenkilö ja se korvasi Euroopan yhteisön. Euroopan unionin tuomioistuin on unionin tuomiovaltaa käyttävä toimielin. Se muodostuu kolmesta tuomioistuimesta: unionin tuomioistuimesta, unionin yleisestä tuomioistuimesta ja virkamiestuomioistuimesta. Niiden ensisijaisena tehtävänä on valvoa unionin toimielinten toimien lainmukaisuutta sekä varmistaa unionin oikeuden yhtenäinen tulkinta ja soveltaminen.
3 UNIONIN TUOMIOISTUIMEN KOKOONPANO Unionin tuomioistuimessa on 28 tuomaria ja 9 julkisasiamiestä. Tuomarit ja julkisasiamiehet nimitetään jäsenvaltioiden hallitusten yhteisellä sopimuksella sen jälkeen, kun on kuultu komiteaa, jonka tehtävänä on antaa lausunto ehdolla olevien henkilöiden soveltuvuudesta tehtäviin. Tuomarien ja julkisasiamiesten toimikausi on kuusi vuotta, ja heidät voidaan nimittää uudelleen. Heidät valitaan lakimiehistä, joiden riippumattomuus on kiistaton ja jotka täyttävät kotimaassaan korkeimpien tuomarinvirkojen kelpoisuusvaatimukset tai ovat tunnetusti päteviä lainoppineita. Tuomarit valitsevat keskuudestaan presidentin kolmeksi vuodeksi kerrallaan. Hänet voidaan valita uudestaan. Presidentti johtaa unionin tuomioistuimen toimintaa ja toimii puheenjohtajana suurimpien ratkaisukokoonpanojen istunnoissa ja neuvotteluissa. Julkisasiamiehet avustavat tuomioistuinta sen työssä. Täysin puolueettomina ja riippumattomina he esittävät ratkaisuehdotukseksi kutsutun oikeudellisen lausunnon käsiteltäväkseen saatetuissa asioissa. Kirjaaja on toimielimen pääsihteeri, joka unionin tuomioistuimen presidentin alaisuudessa huolehtii toimielimen hallintopalveluista. Unionin tuomioistuin toimii joko täysistunnossa, suuressa jaostossa (13 tuomaria) taikka viiden tai kolmen tuomarin jaostossa. Täysistunnon käsiteltäväksi saatetaan Euroopan unionin tuomioistuimen perussäännössä määrätyt erityiset tapaukset (esimerkiksi kun on erotettava Euroopan oikeusasiamies tai Euroopan komission jäsen, joka ei noudata hänelle asetettuja velvollisuuksia) ja sen poikkeuksellisen merkittävinä pitämät asiat. Unionin tuomioistuin kokoontuu suuressa jaostossa, jos oikeudenkäynnissä asianosaisena oleva jäsenvaltio tai toimielin sitä pyytää tai jos on kyse erityisen monimutkaisesta tai tärkeästä asiasta. Muut asiat käsitellään viiden tai kolmen tuomarin jaostoissa. Viiden tuomarin jaostojen puheenjohtajat valitaan kolmeksi vuodeksi ja kolmen tuomarin jaostojen puheenjohtajat vuodeksi kerrallaan. ]
4 TOIMIVALTA] Jotta unionin tuomioistuin voisi hoitaa tehtävänsä, sillä on tarkoin määritelty toimivalta ennakkoratkaisumenettelyssä ja erilaisten kanteiden käsittelyssä. KANNETYYPIT ENNAKKORATKAISUMENETTELY Unionin tuomioistuin työskentelee tiiviissä yhteistyössä kaikkien jäsenvaltioiden sellaisten tuomioistuinten kanssa, jotka ovat unionin oikeuden tavallisia tuomioistuimia. Varmistaakseen unionin oikeuden tehokkaan ja yhdenmukaisen soveltamisen sekä estääkseen erilaiset tulkinnat kansalliset tuomioistuimet voivat pyytää ja ovat joissakin tapauksissa velvollisia pyytämään unionin tuomioistuinta selventämään unionin oikeuden tulkintaa voidakseen esimerkiksi tarkistaa sen, onko kansallinen lainsäädäntö unionin oikeuden mukainen. Ennakkoratkaisupyyntö voi liittyä myös unionin toimielinten toimien pätevyyden valvontaan. Unionin tuomioistuin ei anna pelkkää lausuntoa vaan tuomion tai perustellun määräyksen. Tulkintaratkaisu sitoo unionin tuomioistuimen puoleen kääntynyttä tuomioistuinta, kun se ratkaisee kyseisen vireillä olevan asian. Unionin tuomioistuimen tuomio sitoo samalla tavoin muita kansallisia tuomioistuimia, jotka käsittelevät samaa ongelmaa. Ennakkoratkaisumenettelyn avulla myös jokainen Euroopan unionin kansalainen voi hakea selvennystä häntä koskeviin unionin oikeuden sääntöihin. Vaikka tällaista ennakkoratkaisua voi pyytää ainoastaan kansallinen tuomioistuin, kaikki asianosaiset eli jäsenvaltiot, kansallisen oikeudenkäynnin osapuolet ja unionin toimielimet voivat osallistua oikeudenkäyntiin unionin tuomioistuimessa. Useat unionin oikeuden pääperiaatteista perustuvat ennakkoratkaisupyyntöihin, joita pääasiaa ensimmäisenä asteena käsittelevät kansalliset tuomioistuimetkin joskus esittävät. JÄSENYYSVELVOITTEIDEN NOUDATTAMATTA JÄTTÄMISTÄ KOSKEVA KANNE Jäsenyysvelvoitteiden noudattamatta jättämistä koskevassa oikeudenkäynnissä unionin tuomioistuin voi vahvistaa, onko jäsenvaltio täyttänyt sille unionin oikeuden mukaan kuuluvat velvoitteensa. Ennen asian saattamista unionin tuomioistuimen käsiteltäväksi komissio aloittaa hallinnollisen menettelyn, jonka aikana jäsenvaltiolle annetaan mahdollisuus vastata sitä vastaan esitettyihin väitteisiin. Jos jäsenvaltio ei menettelyn päätteeksi lopeta velvoitteidensa noudattamatta jättämistä, unionin tuomioistuimessa voidaan nostaa kanne. Kanteen voi nostaa komissio, joka käytännössä useimmiten onkin kantajana, tai toinen jäsenvaltio. Jos unionin tuomioistuin toteaa jäsenyysvelvoitteiden laiminlyönnin, jäsenvaltion on viivytyksettä korjattava tilanne. Jos unionin tuomioistuin toteaa sen jälkeen, kun komissio on uudelleen saattanut asian unionin tuomioistuimen käsiteltäväksi, että kyseessä oleva jäsenvaltio ei ole noudattanut unionin tuomioistuimen tuomiota, se voi velvoittaa valtion maksamaan kiinteämääräisen sakon ja/tai uhka-
5 sakon. Jos komissiolle ei ilmoiteta toimenpiteistä, joilla lainsäätämisjärjestystä noudattaen annettu direktiivi saatetaan osaksi kansallista lainsäädäntöä, unionin tuomioistuin voi lisäksi määrätä komission ehdotuksesta rahamääräisen seuraamuksen jo ensimmäisen jäsenyysvelvoitteiden laiminlyönnin toteavan tuomion vaiheessa. KUMOAMISKANNE Tällä kanteella kantaja vaatii unionin toimielimen, elimen tai laitoksen toimen (mm. asetuksen, direktiivin tai päätöksen) kumoamista. Unionin tuomioistuin käsittelee kanteet, jotka unionin toimielin on nostanut toista toimielintä vastaan, sekä jäsenvaltion Euroopan parlamenttia ja/tai neuvostoa vastaan nostamat kanteet (lukuun ottamatta neuvoston valtiontukia, polkumyyntiä ja täytäntöönpanovaltaa koskevia toimia). Unionin yleinen tuomioistuin on toimivaltainen käsittelemään ensimmäisenä asteena kaikki muut tämäntyyppiset kanteet, erityisesti yksityisten sekä jäsenvaltioiden nostamat kanteet komission toimista. LAIMINLYÖNTIKANNE Tämän kanteen perusteella voidaan tutkia, onko lainmukaista, että jokin unionin toimielimistä, elimistä tai laitoksista ei ole ryhtynyt tiettyihin toimenpiteisiin. Kanne voidaan nostaa vasta sen jälkeen, kun kyseistä toimielintä on vaadittu toimimaan. Kun laiminlyönnin lainvastaisuus on todettu, kyseisen toimielimen, elimen tai laitoksen on lopetettava laiminlyönti ja toteutettava asianmukaiset toimenpiteet. Laiminlyöntikannetta koskeva toimivalta on jaettu unionin tuomioistuimen ja unionin yleisen tuomioistuimen välillä samojen perusteiden mukaan kuin kumoamiskanteissa.
6 MUUTOKSENHAKU Unionin tuomioistuin käsittelee valituksia, joissa haetaan muutosta unionin yleisen tuomioistuimen toimivaltansa rajoissa antamiin tuomioihin ja määräyksiin. Jos valitus tutkitaan ja hyväksytään, unionin tuomioistuin kumoaa unionin yleisen tuomioistuimen päätöksen. Jos asiassa voidaan antaa ratkaisu, unionin tuomioistuin voi ratkaista asian. Muussa tapauksessa sen on siirrettävä asia unionin yleiseen tuomioistuimeen, jota valituksesta annettu ratkaisu sitoo. UUDELLEENKÄSITTELY Unionin tuomioistuin voi poikkeuksellisesti ottaa uudelleen käsiteltäväksi unionin yleisen tuomioistuimen päätökset, joilla ratkaistaan virkamiestuomioistuimen päätöksiä koskevat muutoksenhaut, jos asia voi vakavasti vahingoittaa unionin oikeuden yhtenäisyyttä ja johdonmukaisuutta.
7 OIKEUDENKÄYNTIMENETTELY Asian luonteesta riippumatta oikeudenkäynnissä on pääsääntöisesti kirjallinen käsittely ja julkinen suullinen käsittely. On kuitenkin tehtävä ero ennakkoratkaisupyyntöihin ja kanteisiin perustuvan oikeudenkäyntimenettelyn välillä. ] ASIAN VIREILLETULO JA KIRJALLINEN MENETTELY Ennakkoratkaisumenettely Kansallinen tuomioistuin esittää unionin tuomioistuimelle unionin oikeusnormin tulkintaa tai pätevyyttä koskevia kysymyksiä, useimmiten kansallisten oikeudenkäyntisäännösten mukaisesti tehdyn tuomioistuimen päätöksen muodossa. Kun ennakkoratkaisupyyntö on käännetty unionin tuomioistuimen käännöksen pääosastolla kaikille unionin kielille, kirjaamo antaa sen tiedoksi pääasian asianosaisten lisäksi jäsenvaltioille ja unionin toimielimille. Euroopan unionin virallisessa lehdessä julkaistaan tiedonanto, jossa mainitaan muun muassa asianosaiset ja ennakkoratkaisukysymysten sisältö. Asianosaisilla, jäsenvaltioilla ja edellä mainituilla toimielimillä on kaksi kuukautta aikaa toimittaa mahdolliset kirjalliset huomautuksensa unionin tuomioistuimelle. Suorat kanteet Asia tulee vireille unionin tuomioistuimen kirjaamoon toimitetulla kanteella. Kirjaaja julkaisee tiedonannon kanteesta ja kantajan vaatimuksista Euroopan unionin virallisessa lehdessä. Kanne annetaan myös tiedoksi vastaajalle, jolla on kuukausi aikaa toimittaa tuomioistuimelle vastine. Kantaja voi kuukauden kuluessa toimittaa vastauskirjelmän, minkä jälkeen vastaajalla on kuukausi aikaa toimittaa oma vastauskirjelmänsä. Näitä asiakirjojen toimittamista koskevia määräaikoja on noudatettava, ellei unionin tuomioistuimen presidentti myönnä poikkeusta. Näissä molemmissa menettelyissä presidentti nimittää asian kulun seuraamisesta vastuussa olevan esittelevän tuomarin ja ensimmäinen julkisasiamies vastaavan julkisasiamiehen. VALMISTELUTOIMET JA ESITTELEVÄN TUOMARIN KERTOMUS SUULLISTA KÄSITTELYÄ VARTEN Kaikissa asioissa asianosaisia pyydetään kirjallisen käsittelyn päätyttyä ilmoittamaan kolmen viikon kuluessa, vaativatko he suullisen käsittelyn järjestämistä, sekä esittämään perustelut sille. Unionin tuomioistuin päättää esittelevän tuomarin kertomuksen perusteella ja julkisasiamiestä kuultuaan, onko tarpeen ryhtyä erityisiin asian selvittämistoimiin, missä ratkaisukokoonpanossa asiaa käsitellään ja onko asiassa pidettävä suullinen istunto, jonka päivämäärän presidentti määrää. Esittelevän tuomarin suullista käsittelyä varten laatimassa kertomuksessa on tiivistelmä asianosais-
8 ten ja tarvittaessa väliintulijoiden esittämistä tosiseikoista ja väitteistä. Tämä kertomus tulee julkiseksi oikeudenkäyntikielellä istunnossa. SUULLINEN KÄSITTELY JA JULKISASIAMIEHEN RATKAISUEHDOTUS Asia käsitellään tämän jälkeen siinä ratkaisukokoonpanossa, jossa asia on osoitettu käsiteltäväksi, julkisessa istunnossa, jossa läsnä on myös julkisasiamies. Tuomarit ja julkisasiamies voivat esittää asianosaisille tarpeellisiksi katsomiaan kysymyksiä. Joitakin viikkoja myöhemmin julkisasiamies antaa ratkaisuehdotuksensa unionin tuomioistuimelle myös julkisessa istunnossa. Hän selvittää ennen kaikkea asian oikeuskysymykset yksityiskohtaisesti ja esittää unionin tuomioistuimelle itsenäisesti oman ratkaisuehdotuksensa. Suullinen käsittely päättyy tähän. Jos unionin tuomioistuin katsoo, että asiassa ei tule esiin uutta oikeuskysymystä, se voi päättää julkisasiamiestä kuultuaan, että asia ratkaistaan ilman ratkaisuehdotusta. TUOMIOT Tuomarit neuvottelevat keskenään esittelevän tuomarin laatiman tuomion luonnoksen perusteella. Jokainen kokoonpanon tuomareista voi ehdottaa muutoksia. Unionin tuomioistuimen ratkaisut tehdään enemmistöpäätöksellä, eikä mahdollisia eriäviä mielipiteitä esitetä. Tuomion allekirjoittavat kaikki asian ratkaisuun osallistuneet tuomarit, ja sen tuomiolauselma julistetaan julkisessa istunnossa. Tuomiot ja julkisasiamiesten ratkaisuehdotukset ovat saatavilla niiden julistamispäivästä lähtien unionin tuomioistuimen internetsivulla. Useimmissa tapauksissa ne julkaistaan myöhemmin unionin tuomioistuimen ja unionin yleisen tuomioistuimen oikeustapauskokoelmassa. ERITYISET OIKEUDENKÄYNTIMENETTELYT Yksinkertaistettu oikeudenkäyntimenettely Jos ennakkoratkaisukysymys on samanlainen kuin kysymys, johon Euroopan unionin tuomioistuin on jo antanut ratkaisun, jos annettavasta vastauksesta ei ole vähäisintäkään perusteltua epäilystä tai jos se on johdettavissa oikeuskäytännöstä, unionin tuomioistuin voi julkisasiamiestä kuultuaan ratkaista kysymyksen perustellulla määräyksellä, jossa viitataan sen osalta aikaisemmin annettuun tuomioon tai asiaa koskevaan oikeuskäytäntöön. Nopeutettu oikeudenkäyntimenettely Nopeutetun menettelyn avulla unionin tuomioistuin voi ratkaista äärimmäisen kiireelliset asiat nopeasti lyhentämällä määräaikoja. Kantajan tai vastaajan hakemuksesta unionin tuomioistuimen presidentti päättää muita asianosaisia kuultuaan, voidaanko kanne käsitellä nopeutetussa menettelyssä erityisen kiireellisyyden perusteella. Tällaista nopeutettua menettelyä voidaan käyttää myös ennakkoratkaisupyyntöjen yhteydessä. Tällöin hakemuksen tekee ennakkoratkaisupyynnön esittänyt kansallinen tuomioistuin.
10 Kiireellinen ennakkoratkaisumenettely (PPU) Tämän menettelyn avulla unionin tuomioistuin voi käsitellä lyhennetyssä ajassa (2 3 kuukautta) erityisen arkaluonteiset kysymykset, jotka koskevat vapauteen, turvallisuuteen ja oikeuteen perustuvaa aluetta (poliisiyhteistyö ja oikeudellinen yhteistyö yksityisoikeuden ja rikosoikeuden alalla sekä rajavalvonta-, viisumi-, turvapaikka- ja maahanmuuttopolitiikka). PPU-asiat osoitetaan erikseen nimetylle viiden tuomarin jaostolle, ja kirjallinen käsittely hoidetaan käytännössä pääosin sähköisesti. Välitoimimenettely Välitoimimenettelyssä vaaditaan toimielimen, elimen tai laitoksen tekemän myös kanteen kohteena olevan toimen täytäntöönpanon lykkäämistä tai muuta toimenpidettä, joka on tarpeen, jotta estettäisiin vakavan ja korjaamattoman vahingon aiheutuminen asianosaiselle. OIKEUDENKÄYNTIKULUT Asian käsittely unionin tuomioistuimessa on maksutonta. Asianosaisen on kuitenkin käytettävä edustajanaan unionin tuomioistuimessa asianajajaa, joka on oikeutettu esiintymään jäsenvaltion tuomioistuimessa, eikä unionin tuomioistuin vastaa tästä aiheutuneista kuluista. Jos asianosainen ei kykene suoriutumaan kaikista oikeudenkäyntikuluista tai osasta niitä, hän voi asianajajaan turvautumatta itse hakea maksutonta oikeudenkäyntiä. Hakemukseen on liitettävä tätä koskevat selvitykset. KIELIJÄRJESTELYT Kanteissa oikeudenkäyntikieli, toisin sanoen menettelyssä käytettävä kieli, on kannekirjelmässä käytetty kieli (joka voi olla mikä tahansou Euroopan unionin 24 virallisesta kielestä). Ennakkoratkaisumenettelyssä oikeudenkäyntikielenä käytetään kieltä, jota ennakkoratkaisupyynnön tehnyt kansallinen tuomioistuin on käyttänyt. Suullisessa käsittelyssä käytävät keskustelut tulkataan simultaanisesti tarpeen mukaan unionin virallisille kielille. Tuomareiden päätösneuvottelu pidetään ilman tulkkausta yhdellä yhteisellä kielellä, joka perinteisesti on ranska.
11 OIKEUDENKÄYNTIMENETTELY UNIONIN TUOMIOISTUIMESSA] KANTEET JA VALITUKSET ENNAKKORATKAISUPYYNNÖT K IRJALLINEN VAIHE KANNEKIRJELMÄ KIRJAAMON TIEDOKSIANTO KANTEESTA VASTAAJALLE ESITTELEVÄN TUOMARIN JA JULKISASIAMIEHEN NIMITTÄMINEN KANSALLISEN TUOMIOISTUIMEN ENNAKKORATKAISUN PYYTÄMISTÄ KOSKEVA PÄÄTÖS KÄÄNTÄMINEN MUILLE EUROOPAN UNIONIN VIRALLISILLE KIELILLE KANTEEN TIEDOKSIANTO EUROOPAN UNIONIN VIRALLISESSA LEHDESSÄ (C-SARJA) [VÄLITOIMET] [VÄLIINTULO] ENNAKKORATKAISUKYSYMYSTEN TIEDOKSIANTO EUROOPAN UNIONIN VIRALLISESSA LEHDESSÄ (C-SARJA) TIEDOKSIANTO ASIANOSAISILLE, JÄSENVALTIOILLE, UNIONIN TOIMIELIMILLE, ETA-VALTIOILLE JA EFTAN VALVONTAVIRANOMAISELLE VASTINE [OIKEUDENKÄYNTIVÄITE] [KANTAJAN JA VASTAAJAN VASTAUSKIRJELMÄ] ASIANOSAISTEN, VALTIOIDEN JA TOIMIELINTEN KIRJALLISET HUOMAUTUKSET ESITTELEVÄN TUOMARIN ALUSTAVA KERTOMUS ASIAN TUTKIMINEN KAIKKIEN TUOMAREIDEN JA JULKISASIAMIESTEN YLEISKOKOUKSESSA ASIAN SIIRTÄMINEN RATKAISUKOKOONPANOLLE [ASIAN SELVITTÄMISTOIMET] S UULLINEN VAIHE [SUULLINEN KÄSITTELY; KERTOMUS SUULLISTA KÄSITTELYÄ VARTEN] [JULKISASIAMIEHEN RATKAISUEHDOTUS] TUOMAREIDEN PÄÄTÖSNEUVOTTELU TUOMIO Oikeudenkäyntimenettelyn valinnaiset vaiheet on merkitty hakasulkeisiin. Asioissa, joissa annetaan määräys, ei noudateta kaikkia vaiheita. Julkiset asiakirjat on lihavoitu.
12 QD FI-C Euroopan unionin tuomioistuin > Oikeuskäytäntö > Lehdistötiedotteet > Euroopan unionin toimielinten portaali > Euroopan unionin oikeus ulottuvillasi > Valokuvat: G. Fessy CJUE joulukuu 2010 doi: /39748 Euroopan unionin tuomioistuin L-2925 Luxemburg Viestintäyksikkö www. curia.europa.eu ISBN
851 der Beilagen XXII. GP - Staatsvertrag - finnische Protokolle und Anhänge (Normativer Teil) 1 von 381 SISÄLLYSLUETTELO A. Euroopan perustuslaista tehtyyn sopimukseen liitetyt pöytäkirjat 1. Pöytäkirja
U 45/2011 vp. Ulkoasiainministeri Erkki Tuomioja
U 45/2011 vp Valtioneuvoston kirjelmä Eduskunnalle unionin tuomioistuimen ehdotuksesta unionin tuomioistuimen työjärjestykseksi Perustuslain 96 :n 2 momentin mukaisesti lähetetään Eduskunnalle unionin
EU:n tuomioistuin: isäntä vai renki Teuva 18.8.2010 Tuomari Allan Rosas 1 (Euroopan ihmisoikeus- (1951/52) tuomioistuin) Euroopan unionin tuomioistuin (EFTA-tuomioistuin) Euroopan unionin yleinen tuomioistuin
ULKOASIAINMINISTERIÖ LÄHETE HEL Oikeudellinen osasto OIK-06 Henriikka Hämäläinen
ULKOASIAINMINISTERIÖ LÄHETE HEL1031-86 Oikeudellinen osasto OIK-06 Henriikka Hämäläinen 29.10.2003 Eduskunta Suuri valiokunta EUROOPAN YHTEISÖJEN TUOMIOISTUIMEN PERUSSÄÄNTÖÖN TEHTÄVÄT MUUTOKSET Ulkoasianministeriö
16724/14 msu/tih/jk JUR
Euroopan unionin neuvosto Bryssel, 9. joulukuuta 2014 (OR. en) 16724/14 943 COUR 57 INST 617 SAATE Lähettäjä: Vastaanottaja: Asia: Pääsihteeristö Valtuuskunnat Ehdotus unionin yleisen tuomioistuimen työjärjestykseksi